Et mis ma hoian oma pisikest fännklubi teadmatuses :) Mul viimasel ajal on mitu korda olnud mõte, et oleks vaja seda ruuporiga meest, kes selles kodu totaalse muutumise eris, ringi jookseb. Kuidagi see viimane ots venib. Oleks nagu peaaegu,  aga samas pole ka. Näiteks - vann tuleb meil puupinna sisse uputatuna. Puupind tuli kõigeapealt liimpuidust teha, siis kui valmis, siis peitsiti tumedaks. Ühel hommikul helistas S ja ütles et tulgu Kalle vaatama, et kas sobib. Kalle sai vaatama minna alles õhtul. Jälle terve päev nö raisus. Järgmine päev siis lakiti üle ja laevalakk, mis sinna peale läheb, kuivab kauem kui tavaline… ja nüüd siis tuleb see hiigelsuur puuplaat maja juurde sõidutada. Selleks on Tarmo bussi vaja ja tema ka ju ei saa igapäev ja  iga kell kohe tormata…. ja nii need päevakesed lähevad…